جاپان ده باش وزیر شینزو ابه، کسل لیکلری باعث 2012 دن بیری آلیب بارگن باش وزیرلیک وظیفه سیدن استعفا ایتگن لیگینی بیلدیردی.
سونگی ساغلیک کنتروللری نینگ آرتیدن کسل لیگی نینگ قیته دن باشله گن لیگینی معلوم قیلگن ابه، "کسل لیگیم نینگ قیته دن باشله گن لیگینی اوتگن آی خبر بولدیم. بو هفته ینگی بیر تست قیلدیلر" دیدی.
"دولت اداره سیده نتیجه مهم دیر. توغری قرارلر آلالمه یمن" دییدی ابه. 7 ییل 8 آی دوام ایتگن وظیفه سیگه دوام ایتمس لیگینی معلوم قیلدی.
ابه تداویسی دوامیده وظیفه سیگه دوام ایتیشی توغریسیده گی بیر سوالگه " کسل لیگیم نینگ ساغه یشی انیق ایمس. مجلس نینگ آچیلیش تاریخی یقین. استعفانینگ اینگ معقول ایکن لیگینی اویلب کوردیم" دیب جواب بیردی.
ملی مطبوعاتده گی خبرلرده جولای آییده ابه نینگ باش وزیرلیک اوییده قان قیترگن لیگی ایتیلگندی.
کیودو آژانسی خبر بیریشیچه، ییلده ایککی مرته ساغلیک کنترولی آستیگه آلینگن 65 یاشده گی ابه، جاری آی نینگ باشیدن بوگونچه بیر قطار کنترولدن اوتگن.
ابه 2006 ده باش وزیر بولگندن کیین "ایچک التحابی" کسل لیگی باعث 2007 – ییلی هم وظیفه سیدن چیتلنگن ایدی.
او وقت ینگی بیر تداوی بیلن کسل لیکدن ساغه یگن لیگینی بیلدیرگن ابه، اولاً لیبرال دموکراسی حزبی ییتکچیلیگی و 2012 – ییل ایسه باش وزیر بولگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
